જેટલીએ કહ્યું હતું કે માની લો તે આ ઈન્સ્યોરન્સ આધારીત મોડેલ હોય તો પોલિસીધારકોની સંખ્યા વધે તેમ પ્રીમિયમ ઓછું આવશે. જેટલીના બજેટમાં આ સૌથી મોટી જાહેરાત હતી જેની નિષ્ણાતોએ પ્રશંસા કરી છે, પરંતુ તેના અમલ અંગે પ્રશ્ન થઈ રહ્યા છે. કારણ કે આટલી મોટી યોજના માટે પહેલા તબક્કામાં માત્ર ૨૦૦૦ કરોડ રૂપિયા જ ફાળવાયા છે. જોકે નાણામંત્રીએ સ્પષ્ટતા કરી છે કે આ સંપૂર્ણ સરકારી ફંડથી જ સંચાલિત યોજના હશે અને સમય જતા તેના માટે જેટલા ફંડની જરૂર પડશે તેટલું ફાળવાશે. આગામી વર્ષોમાં આ યોજનાના અમલ માટે વધુ સુગમતા થશે તેમ તેમણે કહ્યું હતું.